Iepirkuma LP 2026/6
nolikuma 8.pielikums

Līgums Nr.____
par aprūpes mājās pakalpojuma nodrošināšanu

Jūrmalā, 							          202_.gada __._______


Jūrmalas Labklājības pārvalde, reģistrācijas kods 90000594245, (turpmāk – Pasūtītājs) kuras vārdā saskaņā ar Jūrmalas domes 2022. gada 24. novembra nolikumu Nr. 79 “Labklājības pārvaldes nolikums” rīkojas tās vadītāja __________ __________ , no vienas puses, un 
________, reģistrācijas Nr. _________, (turpmāk - Pakalpojuma sniedzējs) kuras vārdā saskaņā ar __________ rīkojas tās ________ _________ __________ , no otras puses,  
______ _______, personas kods ________, (turpmāk – Pakalpojuma saņēmējs) no trešās puses, 
______ _______ , personas kods ________, (turpmāk – Apgādnieks) no ceturtās puses,
visi kopā turpmāk saukti – Puses un katra atsevišķi – Puse, pamatojoties uz Pasūtītāja iepirkuma ar identifikācijas Nr. LP 2026/6 “Aprūpes mājās pakalpojums personas dzīvesvietā” rezultātā 2026. gada __.______ starp Pasūtītāju un Pakalpojuma sniedzēju noslēgto Pakalpojumu līgumu Nr.___________ (turpmāk – Pakalpojumu līgums), noslēdz šādu līgumu (turpmāk – Līgums):

1. Līguma priekšmets
1.1. Pakalpojuma sniedzējs sniedz Pakalpojuma saņēmējam aprūpes mājās pakalpojumu - pakalpojumi mājās pašaprūpes un aprūpes vajadzību apmierināšanai personām, kuras objektīvu apstākļu dēļ nevar sevi aprūpēt (turpmāk – Pakalpojums), bet Pakalpojuma saņēmējs un Pasūtītājs veic Pakalpojuma samaksu Līgumā, Pakalpojumu līgumā un normatīvajos aktos noteiktajā kārtībā.
1.2. Pakalpojums tiek nodrošināts atbilstoši normatīvajos aktos noteiktajām prasībām Pakalpojuma sniedzējam, ievērojot Pakalpojumu līguma  un Līguma noteikumus.
1.3. Pakalpojuma sniegšanas vieta: Pakalpojuma saņēmēja dzīvesvieta:  _________ __________, Jūrmalā.

2. Līguma termiņš
2.1. Līgums stājas spēkā no dienas, kad to paraksta visas Puses un ir spēkā līdz termiņam, uz kādu noslēgts Pakalpojumu līgums, vai līdz faktisko vai tiesisko apstākļu maiņai.
2.2. Pakalpojuma sniedzējs uzsāk Pakalpojuma sniegšanu Pakalpojuma saņēmējam 202__. gada __.________.

3. Pakalpojuma maksa un maksāšanas kārtība
3.1. Maksa par Pakalpojuma saņēmējam sniegto vienu Pakalpojuma sniegšanas stundu ir  ____, __ EUR (_________ euro, __ centi). Maksa par Pakalpojuma saņēmējam sniegto Pakalpojumu mēnesī tiek noteikta, Pakalpojuma sniegšanas stundu skaitu attiecīgajā mēnesī reizinot ar šajā Līguma punktā noteikto maksu par vienu Pakalpojuma sniegšanas stundu.
3.2. Samaksa par Pakalpojumu tiek veikta šādā kārtībā:
3.2.1. Pakalpojuma saņēmējs un/vai Apgādnieks(-i) maksā Pakalpojuma sniedzējam par Pakalpojuma saņēmējam sniegto Pakalpojumu;
3.2.2. ja Pasūtītājs atbilstoši Jūrmalas domes 2022. gada 25. oktobra saistošajos noteikumos Nr. 51 “Par sociālajiem pakalpojumiem Jūrmalas valstspilsētas pašvaldībā”, kas nosaka sociālo pakalpojumu samaksas kārtību, noteiktajiem nosacījumiem pieņem lēmumu par Pakalpojuma saņēmēja un/vai tā Apgādnieku pilnu vai daļēju atbrīvošanu no samaksas par Pakalpojumu, Pasūtītājs maksā Pakalpojuma sniedzējam Pakalpojuma samaksas daļu līdz pilnai Pakalpojuma samaksai.
3.3. Ja Pakalpojuma saņēmējs ir miris un tam nav apgādnieku, vai tie ir atbrīvoti no samaksas, tad Līguma 3.2.1. punktā noteikto maksājamo daļu par mēnesi, kurā Pakalpojuma saņēmējs miris, līdz Pakalpojuma saņēmējam faktiski sniegtajai pilnai Pakalpojuma samaksai sedz Pasūtītājs.

4. Pušu saistības
3. 
4. 
4.1. Pakalpojuma sniedzējs apņemas:
4.1.1. sniegt Pakalpojumu kvalitatīvi Līgumā noteiktajā apjomā un termiņā, saskaņā ar Līguma un Pakalpojumu līguma noteikumiem;
4.1.2. nodrošināt normatīvajos tiesību aktos noteikto Pakalpojuma saņēmēja tiesību nodrošināšanu un šim nolūkam nepieciešamo Pakalpojuma sniedzēja darbības organizēšanu, t.sk., ar Pakalpojuma saņēmēju saistītās informācijas iegūšanu, lietošanu un glabāšanu atbilstoši ierobežotas pieejamības informācijas statusam un fizisko personu datu aizsardzības prasībām, ētikas principu ievērošanu un darbību Pakalpojuma saņēmēja labākajās interesēs, Pakalpojuma saņēmēja privātās dzīves neaizskaramības ievērošanu; 
4.1.3. ievērot normatīvajos tiesību aktos noteiktās vispārīgās un speciālās prasības, kuras Pakalpojumu sniedzējam ir jānodrošina, sniedzot Pakalpojumu, t.sk., nodrošinot Pakalpojuma saņēmēja sociālās aprūpes plānā noteikto;
4.1.4. Pakalpojuma saņēmēja sūdzību un priekšlikumu pieņemšanu un izskatīšanu;
4.1.5. rēķina sagatavošanu un iesniegšanu Pakalpojuma saņēmējam par sniegto Pakalpojumu; rēķins tiek iesniegts Pakalpojuma saņēmējam līdz katra mēneša 15. datumam par iepriekšējā mēnesī faktiski sniegto Pakalpojumu;
4.1.6. Pakalpojuma saņēmēja maksājumu par sniegto Pakalpojumu pieņemšanu;
4.1.7. nodrošināt sniegtā Pakalpojuma dokumentēšanu, norādot Pakalpojuma saturu, sniegšanas laiku, izmaksas un citas ar Pakalpojuma sniegšanu saistītas ziņas;
4.1.8. [bookmark: _Hlk104816502]pēc Pušu pieprasījuma 5 (piecu) darba dienu laikā sniegt informāciju par apstākļiem, kas kavē vai varētu kavēt Līgumā noteikto Pušu saistību izpildi vai Pakalpojuma sniegšanu atbilstoši Līguma noteikumiem.
4.2. Pakalpojuma sniedzējam ir tiesības saskaņā ar Līguma noteikumiem saņemt samaksu par kvalitatīvi sniegtu Pakalpojumu.
4.3. Pasūtītājs apņemas:
4.3.1. pēc Pušu pieprasījuma, savu iespēju robežās nodrošināt Puses ar visu nepieciešamo informāciju un dokumentiem, kas ir Pasūtītāja rīcībā, un organizatorisko atbalstu, kas nepieciešams Līguma izpildei, kā arī nepieciešamības gadījumā nodrošināt Pasūtītāja atbildīgo darbinieku atbalstu Līguma izpildē;
4.3.2. [bookmark: _Hlk90640693]veikt samaksu Pakalpojuma sniedzēja atbilstoši Līguma un Pakalpojumu līguma prasībām par faktiski sniegto Pakalpojumu.
4.4. Pasūtītāja tiesības:
4.4.1. veikt Līguma izpildes kontroli;
4.4.2. jebkurā laikā pieprasīt no Pusēm informāciju par apstākļiem, kas kavē vai varētu kavēt Līgumā noteikto Pušu saistību izpildi vai Pakalpojuma sniegšanu atbilstoši Līguma noteikumiem;
4.4.3. apturēt Līguma izpildi līdz būtisku pārkāpumu novēršanai vai zaudējumu segšanai, ja kāda no Pusēm neievēro Līgumā noteiktās prasības, par to rakstveidā paziņojot Pusēm 10 (desmit) darba dienas iepriekš, kā arī rakstveidā informējot par Pakalpojuma sniedzēja maiņu.
4.5. Pakalpojuma saņēmējs apņemas:
4.5.1. nekavējoties informēt Pakalpojuma sniedzēju par prombūtni (piem., atrašanos ārstniecības iestādē) vai citiem apstākļiem, kas ietekmē Pakalpojuma sniegšanu;
4.5.2. sniegt Pasūtītājam informāciju par saviem ienākumiem, to izmaiņu gadījumā.
4.6. Pakalpojuma saņēmējs/Apgādnieks apņemas norēķināties par saņemto Pakalpojumu Līgumā noteiktajā kārtībā un apmērā, veicot maksājumu Pakalpojuma sniedzējam par iepriekšējā mēnesī faktiski sniegto Pakalpojumu, ne vēlāk kā 10 (desmit) dienu laikā pēc rēķina saņemšanas. Ja Pakalpojuma saņēmējs/Apgādnieks neveic norēķinu par saņemto Pakalpojumu, tad Pakalpojuma sniedzējs nevar pieprasīt samaksu no Pasūtītāja, izņemot Līguma 3.3. punktā noteikto gadījumu.
4.7. Jebkura maksājuma, kas izriet no Līguma samaksas kavējuma gadījumā, samaksu nesaņēmusī Puse ir tiesīga piemērot otrai Pusei nokavējuma procentus 1 % (viena procenta) apmērā no kavētā maksājuma summas par katru kavējuma dienu, bet ne vairāk kā 10 % (desmit procentus) no kavētā maksājuma summas.
4.8. Pakalpojuma saņēmējam ir tiesības iesniegt Pakalpojuma sniedzējam un Pasūtītājam sūdzības un priekšlikumus par Pakalpojuma nodrošināšanu.

5. Pušu atbildība
Katra Puse ir atbildīga par Līguma neizpildīšanu vai par to, ka Līgums nav izpildīts pienācīgi tās vainas dēļ. Vainīgā Puse atlīdzina pārējām Pusēm radušos zaudējumus.

6. Nepārvarama vara (Force Majeure)
6.1. Līguma izpratnē nepārvarama vara nozīmē notikumu, kas ir ārpus Puses pamatotas kontroles (tādi kā dabas katastrofas, avārijas, sabiedriskie nemieri, ārkārtas stāvoklis, Saeimas un valdības lēmumi un citi apstākļi) un kas padara Pusei savu no Līguma izrietošo saistību izpildi par neiespējamu.
6.2. Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no Līguma vai saistību nepildīšanu, ja Puses nespēja izriet no nepārvaramas varas notikuma par ko ir saņemta izziņa no kompetentās institūcijas par nepārvaramās varas apstākļu esamību, ja Puse, kuru ietekmējis šāds notikums, ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu Līguma noteikumus, un ir informējusi otru Pusi pēc iespējas ātrāk, bet ne vēlāk kā 5 (piecu) darba dienu laikā par šāda notikuma iestāšanos, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
6.3. Jebkurš periods, kurā Pusei saskaņā ar Līgumu ir jāveic kāda darbība vai uzdevums, ir pagarināms par periodu, kurā Puse nespēja veikt šādu darbību nepārvaramas varas ietekmē.
6.4. Ja nepārvaramas varas apstākļi turpinās ilgāk par 2 (diviem) mēnešiem, Pusēm jāvienojas par Līguma saistību izpildes atlikšanu, izbeigšanu vai turpināšanu.
6.5. Ja Puse nokavē Līguma 6.2.punktā minēto paziņojuma termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz nepārvaramu varu.

7. Fizisko personu datu apstrāde
7.1. Puses, veicot fizisko personu datu (turpmāk – personas dati) apstrādi Līguma ietvaros, rīkojas atbilstoši spēkā esošajiem normatīvajiem aktiem (tai skaitā, Eiropas Parlamenta un Padomes 2016. gada 27. aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un šai Līguma sadaļai, kas nosaka personas datu apstrādes apjomu un nolūkus, kādā Pakalpojuma sniedzējs apstrādā personas datus, kas tam kļūst pieejami, pildot Līgumā noteiktās saistības, lai nodrošinātu Pakalpojumu.
7.2. Pakalpojumu sniedzējs ir pārzinis tām Pakalpojuma saņēmēja personas datu apstrādēm, kas tiek veiktas ar mērķi sniegt Pakalpojumu, pamatojoties uz normatīvajiem aktiem.
7.3. Pasūtītājs ir pārzinis tām Pakalpojuma saņēmēja personas datu apstrādēm, kas tiek veiktas ar mērķi izpildīt Līguma saistības pret Pakalpojuma saņēmēju, t.i. saņemt un apmaksāt Pakalpojuma sniedzēja rēķinus par Pakalpojumu, kā arī ar mērķi izpildīt juridisku pienākumu nodrošināt Pakalpojumu Pakalpojuma saņēmējam, t.i. saņemot un izvērtējot iesniegumu un izdodot administratīvo aktu par Pakalpojuma nodrošināšanu.
7.4. Pasūtītājs ir informējis Pakalpojumu saņēmēju par personas datu apstrādi brīdī, kad Pakalpojuma saņēmējs iesniedza Pasūtītājam iesniegumu par Pakalpojuma saņemšanu.
7.5. Parakstot Līgumu, Pakalpojuma sniedzējs un Pakalpojuma saņēmējs apliecina, ka ir iepazinušies ar Jūrmalas valstspilsētas pašvaldības Personas datu aizsardzības politiku, kas pieejama Jūrmalas valstspilsētas pašvaldības tīmekļa vietnē https://www.jurmala.lv/lv/personas-datu-aizsardzibas-politika, kā arī ir informēti, ka šī politika var tikt vienpusēji mainīta no Jūrmalas valstspilsētas pašvaldības puses.

8. Līguma grozīšana un izbeigšana
8.1. Līgumu var grozīt Pusēm savstarpēji rakstveidā vienojoties. Visi grozījumi Līgumā kļūst par Līguma neatņemamām sastāvdaļām un stājas spēkā no brīža, kad tos parakstījušas visas Puses.
8.2. Līgums var tikt izbeigts pirms noteiktā termiņa, Pusēm savstarpēji rakstveidā par to vienojoties, vienlaikus vienojoties par savstarpējo norēķinu kārtību. 
8.3. Pakalpojuma saņēmējam ir tiesības vienpusēji izbeigt Līgumu, par to rakstveidā 10 (desmit) darba dienas iepriekš paziņojot Pasūtītājam un Pakalpojuma sniedzējam, vienlaikus vienojoties par savstarpējo norēķinu kārtību.
8.4. Pakalpojuma sniedzējam ir tiesības vienpusēji izbeigt Līgumu, par to rakstveidā 10 (desmit) darba dienas iepriekš paziņojot Pusēm, ja Pakalpojuma saņēmējs apdraud citu personu veselību, dzīvību vai sistemātiski pārkāpj Līguma noteikumus;
8.5. Pasūtītājs ir tiesīgs vienpusēji izbeigt Līgumu bez jebkādu zaudējumu atlīdzības pienākuma, ja
8.5.1. ir stājies spēkā tiesas spriedums par Pakalpojuma sniedzēja atzīšanu par maksātnespējīgu, vai tiesa ir pieņēmusi pieteikumu par Pakalpojuma sniedzēja atzīšanu par maksātnespējīgu;
8.5.2. ja Pakalpojuma saņēmējs ilgāk par mēnesi no piedāvājuma izteikšanas dienas neparaksta piedāvātos Līguma grozījumus par Pakalpojuma sniegšanu un samaksu;
8.5.3. ja Pakalpojuma apjoms nenodrošina Pakalpojuma saņēmēja vajadzības un Pakalpojuma saņēmējam nepieciešams cita veida sociālās aprūpes pakalpojums;
8.5.4. ja Pasūtītājs konstatē, ka Pakalpojuma saņēmējs vai Apgādnieks nesadarbojas ar Pakalpojuma sniedzēju vai Pasūtītāju, vai nepilda Līgumu, izņemot, ja tam ir objektīvi iemesli;
8.5.5. ja Pakalpojuma saņēmējs deklarējis dzīvesvietu citas pašvaldības administratīvajā teritorijā vai objektīvu iemeslu dēļ nav iespējams turpināt Līgumu, vai turpmāk nav nepieciešamība pēc Pakalpojuma.
8.6. Līguma 8.5.1. punktā noteiktajā Līguma izbeigšanas gadījumā Puses vienojas par Pakalpojuma sniedzēja maiņas kārtību Pakalpojuma saņēmējam un termiņu, savstarpēju norēķinu kārtību par faktiski sniegto Pakalpojumu vai Pakalpojuma daļu.
8.7. Līgums zaudē spēku, ja tiek izbeigts Pakalpojumu līgums.

9. Citi noteikumi

9.1. Visus ar Līgumu saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.
9.2. Pusēm nekavējoties rakstveidā jāinformē vienai otra par savu rekvizītu (nosaukuma, adreses, norēķinu rekvizītu, kontaktinformāciju rēķinu nosūtīšanai, u.tml.) maiņu. Šādā gadījumā atsevišķi Līguma grozījumi netiek gatavoti.
9.3. Pušu kontaktpersonas Līguma izpildē:
9.3.1. Pasūtītāja kontaktpersona: _________ (e-pasts: _________, kontakttālrunis: __________);
9.3.2. Pakalpojuma sniedzēja kontaktpersona: ____________, e-pasta adrese: _________ , tālr.__________).
9.4. Līgums ir sagatavots, stājas spēkā un tiek izpildīts, kā arī Pušu savstarpējās attiecības tiek regulētas un skaidrotas saskaņā ar Latvijas Republikas normatīvajiem tiesību aktiem.
9.5. Līgums sagatavots uz 5 (piecām) lapām 4 (četros) eksemplāros ar vienādu juridisku spēku, katrai Pusei izsniegts viens Līguma eksemplārs.

10. Pušu rekvizīti un paraksti

	Pasūtītājs:
Jūrmalas Labklājības pārvalde 
Talsu šoseja 31 k-25, Jūrmala, LV-2016
Reģistrācijas kods 90000594245
Banka: 
Kods: 
Konta 

___________________ …………….



	Pakalpojuma sniedzējs:
………….
Banka: ……………
Kods: ……………
Konta Nr. ……………….





_____________________ ………………

	Pakalpojuma saņēmējs:
……………….
personas kods……………
deklarētās dzīvesvietas adrese: ……….
Kontakttālrunis:
e-pasts:
……………………


___________________ ……………….
	Apgādnieks:
……………….
personas kods……………
deklarētās dzīvesvietas adrese: ……….
Kontakttālrunis:
e-pasts:
……………………


___________________ ……………….





          Šis dokuments ir parakstīts ar drošu elektronisko parakstu un satur laika zīmogu
4

